2021. gada 24. augustā Noteikumi Nr. 586

Rīgā (prot. Nr. 57 48. §)

**Grozījums Ministru kabineta 2021. gada 13. aprīļa noteikumos Nr. 242 "Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība"**

Izdoti saskaņā ar

Covid-19 infekcijas

izplatības seku pārvarēšanas

likuma 24.2pantu

Izdarīt Ministru kabineta 2021. gada 13. aprīļa noteikumos Nr. 242 "Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība" (Latvijas Vēstnesis, 2021, 73., 96., 135. nr.) grozījumu un papildināt noteikumus ar 11. un 12. punktu šādā redakcijā:

"11. Pašvaldības, kuras šo noteikumu 10.1. apakšpunktā norādītajā termiņā nav parakstījušas vienošanos par valsts budžeta finansējuma saņemšanu, var to parakstīt līdz 2021. gada 1. septembrim.

12. Pašvaldības, kuras šo noteikumu 10.2. apakšpunktā norādītajā termiņā nav noslēgušas investīciju projekta īstenošanai nepieciešamo iepirkumu līgumus, var lūgt Valsts reģionālās attīstības aģentūru, pamatojot objektīvu nepieciešamību, pagarināt investīciju projekta īstenošanai nepieciešamo iepirkumu līgumu noslēgšanas termiņu līdz diviem mēnešiem."

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs